आइडिया पेश करता मात्र 4,999 रूपया में ID 4000 स्मार्टफोन
नई दिल्ली – आइडिया सेल्यूलर अपना डाटा प्लान के संगे एगो नाया 3G स्मार्टफोन लॉंच कईलस, नाम बा ID 4000।
आइडिया के ओर से लॉंच ए स्मार्टफोन के संगे आपके 259 रुपया में 1.6GB के 3G डाटा अवुरी तीन महिना तक आइडिया टीवी के मुफ्त सुविधा मिली। ए स्मार्टफोन के दाम कंपनी के ओर से 4,999 रुपया रखल बाटे।
आइडिया के दावा बा कि, लॉंच से अब तक उ करीब 7 लाख 3G फोन बेच चुकल बा। हालांकि, ओकरा में इ फोन अकेले नईखे।
अब एक नज़र ID 4000 के फीचर प डालल जाए -
4 इंच, 320 x 480p HVGA स्क्रीन
3.2MP मुख्य कैमरा
512MB रैम
512MB इंटरनल मेमोरी
1GHz डबल कोर प्रोसेसर
माइक्रोएसडी कार्ड स्लॉट
एंड्रॉयड 4.2 जेली बीन
वाई फाई, 3G, ब्लूटूथ 4.0, माइक्रो यूएसबी
1500mAh बैटरी
फोन दाम के मुक़ाबला में बहुत निमान फीचर नईखे पेश करत। लेकिन एकरा बावजूद डाटा प्लान के चलते लोकप्रिय हो सकता।
आइडिया ID 4000 के छोट स्क्रीन, 512 रैम अवुरी 1 GHz प्रॉसेसर से बहुत जादा के उम्मेद नईखे कईल जा सकत, लेकिन एकरा बावजूद अपना श्रेणी में एगो विकल्प बने के क्षमता ए फोन में मौजूद बाटे।
एकरा अलावे इ फोन सिर्फ महाराष्ट्र, गोवा, आंध्र प्रदेश, हिमाचल प्रदेश, केरल, मध्य प्रदेश, पंजाब, अवुरी उत्तर प्रदेश में ही उपलब्ध बाटे।
bho_Deva bho_Deva bho_Deva bho_Deva mag_Deva hne_Deva hne_Deva hne_Deva bho_Deva hne_Deva hne_Deva bho_Deva hne_Deva sun_Latn bho_Deva bho_Deva bho_Deva